वादियों में साकार हुई लोक संस्कृति
सेना के बैंड ने दी प्रस्तुतियां
महोत्सवको लेकर नक्की लेक पर सेना के पाइप बैंड ने मनमोहक संगीत का प्रदर्शन किया गया, जिससे पर्यटक मधुर स्वर लहरियों पर झूम उठे। इसके बाद पर्यटकों के लिए देलवाड़ा हेरिटेज वॉक आयोजन भी किया गया, जिसमें पर्यटकों ने उत्साह के साथ भाग लिया। आगामी
बोटरेस में दिखा उत्साह
महोत्सवको लेकर शाम करीब 5 बजे नक्की झील पर बोट रेस का आयोजन किया गया, जिसमें स्थानीय लोगों के साथ पर्यटकों ने भी उत्साह से भाग लिया। प्रतियोगिता में प्रथम स्थान पर नरपतसिंह, द्वितीय स्थान पर अशोक शिवाजी तृतीय स्थान पर प्रेम कुमार रहे। वहीं पैडल बोट रेस प्रतियोगिता में मांगीलाल काबरा एवं ज्योति प्रथम, निमेश वैषाली द्वितीय तथा तृतीय स्थान पर अनिरूद्व पूनम रहे। बोट रेस प्रतियोगिताओं में प्रथम रहे विजेताओं को 3000 रुपए, द्वितीय स्थान पर रहे विजेताओं को 2000 रुपए तथा तृतीय स्थान पर रहे विजेताओं को 1000 रुपए पुरस्कार के रूप में दिए गए।
माउंट आबू. नक्कीझील पर कच्ची घोड़ी नृत्य करते कलाकार।
शरद महोत्सव को लेकर निकाली गई शोभायात्रा में कलाकारों ने भगवान कृष्ण की रास लीला, साई बाबा, भगवान शिव समेत अन्य पौराणिक दृश्यों को सजीव करते हुए कलाकार प्रस्तुति दे रहे थे। इस दौरान कई पर्यटक भी उनके साथ नृत्य करते नजर आए, साथ ही कई पर्यटकों ने कलाकारों के साथ सेल्फी लेकर यादगार पलों को कैमरे में कैद किया। साथ ही पर्यटकों के लिए दोपहर में रस्सा कसी प्रतियोगिता का आयोजन किया गया।
शोभायात्रा में बाड़मेर बालोतरा के लोक कलाकारों ने गैर नृत्य, अजमेर के लोक कलाकारों ने कच्ची घोड़ी नृत्य, बांदी कुई, बांसवाड़ा, पाली, सिरोही, दौसा, भरतपुर के लोक कलाकारों ने मयूर डांस, जोधपुर से आए ग्रुप ने कालबेलिया नृत्य, अशोक टांक समेत बेहरूपियों ने अपनी कला का प्रदर्शन कर महोत्सव में रंग भर दिए। वहीं भावनगर गुजरात से आए लोक कलाकारों ने डांडियां और गरबा डांस प्रस्तुत किया। इस दौरान पर्यटकों ने भी कलाकारों के साथ नृत्य किया तथा लोक संस्कृति में रंगे नजर आए।
माउंट आबू. शरदमहोत्सव के आगाज पर शहर में निकाली शोभायात्रा में गेर नृत्य करते कलाकार।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva